﻿ BiSERiCA si STATUL iN ROMaNiA CONTEMPORANa Pr Prof Dr Emil DUMEA iasi introducere in istoriografia ortodoxa recenta, einogeneza poporului roman este aso- ciata cu increstinarea sa A devenit aproape o paradigma folosirea frazei "poporul roman s-a nascut crestin" Pe teritoriul Romaniei, inca din Evul Mediu, institutiile Bisericii Ortodoxe si cele ale statului s-au dezvoltat impre- una, iar istoria juridica a Romaniei pune in evidenta impletirea continua dintre cele doua institutii: acesta este unul dintre motivele pentru care Biserica Ortodoxa Romana pastreaza o pozitie privilegiata, iar statul ii apara si ii promoveaza interesele in a doua jumatate a secolului al XiX-lea, in timpul domniei lui Alexan- dru ioan Cuza, atat in interiorul Bisericii, cat si la nivel politic, se vor face simtite efectele liberalismului si ale modernizarii societatii Prima Constitutie moderna a Romaniei, adoptata in 1866, considera liber- tatea de religie o libertate absoluta si un drept esential ce trebuie garan- 1 tat Constitutia definea libertatea de religie ca fiind o garantie pentru toate religiile ce pot fi practicate, cu conditia ca acestea sa nu intre in conflict cu 2 ordinea publica si cu moralitatea; de asemenea, se afirma in mod explicit ca cetatenia nu este determinata de apartenenta la o religie Constitutia afirma ca Biserica Ortodoxa Romana, independenta si autocefala, este "Bise- 3 rica dominanta a Statului" si ii recunostea pe mitropolit si pe episcopii 4 ortodocsi in calitate de membri ai Senatului Dispozitii asemanatoare vor fi stabilite si de Constitutiile din 1923 si 5 1938 Constitutia din 1923 stabilea principiul egalitatii si reafirma ca ceta- 6 tenia nu trebuie sa depinda de apartenenta religioasa; declara ca liberta- tea de constiinta este o libertate absoluta si ca toate religiile au garantia de libertate si de protectie, cu conditia sa respecte ordinea publica, moralitatea 1 Constitutia din 1866, Tit ii, art 5, in "Monitorul-Jurnal Oficial al Romaniei", n 142, 1-13 iunie 1866 2 Constitutia din 1866, Tit ii, art 21 3 Constitutia din 1866, Tit ii, art 21 4 Constitutia din 1866, Tit ii, art 76 5 Constitutia din 1923, in "Monitorul Oficial", nr 282, 29 martie 1923; Constitutia din 1938, in "Monitorul Oficial", partea i, nr 42, 20 februarie 1938 6 Constitutia din 1923, Tit ii, art 5, in "Monitorul Oficial", nr 282, 29 martie 1923 BiSERiCA si STATUL iN ROMaNiA CONTEMPORANa 33 7 si legile organice ale Statului Aceasta Constitutie recunostea doua Bise- rici nationale ("Biserici romanesti"): Biserica Ortodoxa Romana si Biserica Greco-Catolica; se afirma ca, "deoarece ortodoxia este religia marii majori- tati a Romanilor, Biserica Ortodoxa este Biserica dominanta in Statul roman, 8 iar Biserica Greco-Catolica are intaietate fata de celelalte culte"; se stabi- leste ca structura si principiile organizatoare ale Bisericii Ortodoxe Romane sunt determinate de o lege speciala si ca Biserica, in calitate de institutie, este pusa "sub controlul Statului"; confera, in mod automat, statutul de membri ai Senatului mitropolitului, episcopilor Bisericii Ortodoxe Romane si celor ai Bisericii Greco-Catolice; de aceleasi drepturi se bucurau si repre- zentantii de varf ai celorlalte religii, cu conditia sa aiba cel putin 200 000 de membri; intre acestia era admis si reprezentantul minoritatii musulmane Constitutia din 1938 va reafirma aceste dispozitii si va interzice in mod explicit orice fel de propaganda politica din partea preotilor si a reprezen- 9 tantilor cultelor Constitutiile comuniste din 1948, 1952 si 1956 pastreaza, in mod for- 10 mal, dispozitiile cu privire la libertatea de religie, la egalitate si principiul de nediscriminare in realitate, Partidul Comunist Roman a adoptat o pozi- tie extrem de ostila fata de toate religiile, in mod particular fata de religia catolica Daca Biserica Romano-Catolica putea sa-si continue activitatea in conditii restrictive si mereu controlata, Biserica Greco-Catolica a fost des- fiintata in mod abuziv prin decretul 358 din 01 Xii 1948, iar bisericile si multe dintre imobilele sale au fost trecute in proprietatea si administratia Bisericii Ortodoxe Romane, care in acest proces a colaborat cu autoritatile comuniste si care pana astazi nu a retrocedat Bisericii Greco-Catolice nici macar 10% din bisericile si imobilele care i-au fost distribuite in mod sama- 11 volnic de statul comunist in aceasta perioada, toate ordinele calugaresti catolice si greco-catolice au fost desfiintate, iar scolile si institutiile de invatamant confesional au fost inchise Nu se cunoaste cu exactitate numarul celor care au fost inchisi in inchisorile comuniste din motive religioase, deoarece autoritatile au invocat mereu alte motive: tradatori de tara, legionari, conspiratori, apartenenta 7 Constitutia din 1923, Tit ii, art 7 8 Constitutia din 1923, Tit ii, art 22 9 Constitutia di 1938, in "Monitorul Oficial", partea i, nr 42, 20 februarie 1938 10 Constitutia Republicii Populare Romane, art 27, in "Monitorul Oficial", partea i, nr 87, 13 aprilie 1948; Constitutia Republicii Populare Romane, art 84, in "Buletinul Oficial al Marii Adunari Nationale a Republicii Populare Romane", nr 1, 27 septembrie 1952; Constitutia Republicii Socialiste Romane, art 30, in "Buletinul Oficial al R S R ", nr 1, 21 august 1965 11 Biserica Greco-Catolica a revendicat retrocedarea a peste 2 600 de proprietati, dar pana in 2000 i-au fost restituite doar 136 DiALOG TEOLOGiC 25 (2010) 34 lor la organizatii oculte care puneau in primejdie siguranta Statului Un lucru este sigur: toti reprezentantii diferitelor religii si confesiuni care au adoptat o pozitie deschisa impotriva ideologiei comuniste au fost arestati si condamnati, printre ei numarandu-se atat catolici, greco-catolici, cat si orto- docsi, luterani, evanghelisti, martori ai lui iehova, dar cei care au avut cel mai mult de suferit sunt de departe membrii Bisericii Greco-Catolice si ai ordinelor calugaresti catolice, care au fost arestati in masa (au fost arestati 12 episcopi greco-catolici, dintre care 7 au murit in inchisorile comuniste, si mii de membri, preoti sau laici, ai acestei Biserici) De asemenea, au fost inchise si unele manastiri ortodoxe, dar, in general, acestea si-au putut continua activitatea, desi intr-un mod restrictiv (numarul de candidati la viata monahala, ca si in cazul celor care doreau sa devina preoti catolici, era strict controlat de autoritatile statului) in timpul celor patruzeci de ani de comunism, Partidul Comunist Roman a cautat sa descurajeze desfasurarea practicilor religioase prin tot felul de masuri administrative si juridice si prin introducerea in scoli a educatiei de inspiratie marxist-leninista si apoi ceausista, care propovaduia o ideologie atee agresiva Pe de alta parte, pentru a-si camufla in fata Occidentului aceasta politica represiva cu privire la libertatea religiei, Statul comunist a permis continua- rea practicilor religioase pentru unele confesiuni, care au trebuit insa sa se conformeze cu cadrul legislativ restrictiv impus de autoritati, iar reprezen- tantii de varf (mitropoliti, episcopi) trebuiau sa fie recunoscuti de Prezi- diul Marii Adunari Nationale si sa presteze juramant de credinta in fata 12 ministrului Cultelor Prin Decretul 177 din 1948 au fost recunoscute de Stat doar 14 confesi- uni, celelalte fiind trecute in ilegalitate, situatie care a ramas neschimbata pana in 1989 Daca Biserica Greco-Catolica a fost imediat recunoscuta dupa evenimentele din decembrie 1989, nici un alt grup religios nu a reusit sa faca acelasi lucru pana in 2006, atunci cand au fost recunoscute 18 culte in Romania, prin Legea nr 489 2006 privind libertatea religioasa si regi- 13 mul general al cultelor Contextul sociologic La recensamantul din 1992, 86,8% din locuitorii Romaniei s-au declarat ortodocsi, 5% catolici, 3,3% protestanti, 1% greco-catolici, 0,5% baptisti, 12 Vezi in Anexe, Decretul 177 din 4 august 1948, pentru regimul general al cultelor religioase, art 21 13 Vezi in Anexe, Legea nr 489 2006 privind libertatea religioasa si regimul general cultelor, publicata in "Monitorul Oficial", partea i, nr 11 08 01 2007 BiSERiCA si STATUL iN ROMaNiA CONTEMPORANa 35 0,3% "apartenenti la alte grupuri evanghelice" si 0,1% crestini rusi de rit vechi Alte grupuri care aveau sub 0,3% din populatia Romaniei includeau penticostali, crestini ai Evangheliei, evrei, musulmani, crestini armeni, 14 atei, agnostici si alte persoane care nu si-au declarat propria religie Rezultatele acestui recensamant au fost contestate ulterior de grupurile religioase minoritare, care au sustinut ca in unele cazuri cei care au efectuat recensamantul au polemizat cu cetatenii referitor la apartenenta lor religi- oasa sau, pur si simplu, au inregistrat in mod arbitrar o alta afiliere religioasa Alte studii, mai recente, au evidentiat atitudinea generala a romanilor fata de religie O cercetare efectuata in toamna anului 1998 arata ca 60% din populatia Romaniei frecventeaza lacasurile de cult cel putin o data pe 15 luna Un alt studiu, desfasurat in 2000, a aratat ca Biserica Ortodoxa Romana se bucura de increderea a 69% din cetatenii Romaniei, urmata de armata - 39,6%, mass-media - 19,5% si politie - 12% in cadrul recensamantului efectuat in 2002, cetatenii din Romania se declarau: 86,7% ortodocsi, 4,7% catolici, 3,7% apartenenti la protestan- tism, 1,5% apartenenti la penticostalism si 1% greco-catolici Caracteristicile principale ale relatiilor dintre Stat si Biserica in Romania Relatiile dintre Stat si Biserica in Romania sunt caracterizate de pre- zenta elementelor specifice ambelor sisteme traditionale de relatii dintre Stat si Biserica, cel cooperativ concordatar si cel separatist neconcordatar Pe de o parte, Guvernul Romaniei se implica in favoarea unor comunitati religioase privilegiate (in majoritatea cazurilor ajutoarele guvernamentale vizeaza proiectele ce apartin Bisericii Ortodoxe, dar, in unele cazuri, sunt acordate ajutoare si celorlalte confesiuni), ajutandu-le sa-si construiasca noi biserici, sa le restaureze pe cele deja existente, sa finanteze activitatile 16 religioase si salariile clerului Pe de alta parte, Statul este acela care deter- mina definirea unui grup religios sau refuza sa recunoasca grupurile reli- gioase netraditionale Spre deosebire de celelalte Constitutii, cea a Romaniei nu defineste Sta- tul ca fiind laic, secular sau sacru si, de asemenea, nu stabileste o neta sepa- rare intre Stat si Biserica Cu toate acestea, un studiu atent al textelor constitutionale dovedeste contrariul, adica se descopera existenta unei 14 National Commission of Statistics Statistical Yearbook of Romania, 1993, 106-107 15 Studiul a fost condus de MEDiAPRO la cererea organizatiei Open Society Network 16 Cooperarea prezenta in sistemul actual este asemanatoare cu cea stabilita de Concordatul francez din 1801, conform caruia unele Biserici privilegiate erau favorizate, cu conditia ca trebuiau sa se supuna controlului din partea statului DiALOG TEOLOGiC 25 (2010) 36 complexe influente religioase in sfera publica in consecinta, conform Con- 17 stitutiei, Romania este un Stat secular, dar nu laic Libertatea religiei Constitutia din 1991 (continutul acesteia cu privire la libertatea consti- intei, ce se regaseste la Articolul 29, va fi reluat integral de actuala Consti- tutie revizuita a Romaniei, intrata in vigoare la 29 octombrie 2003, la Arti- colul 29) a definit libertatea religioasa din doua perspective: din perspecti- va libertatii si autonomiei grupurilor religioase fata de Stat (numita si li- 18 bertate de religie "negativa", adica acolo unde Statul nu poate interveni) si din perspectiva libertatii "pozitive", acolo unde Statul garanteaza exer- citarea libera a religiei, toleranta religioasa, educatia religioasa si ajutorul acordat comunitatilor religioase recunoscute de Stat Conform Articolului 29 al Constitutiei, libertatea de religie cuprinde libertatea de manifestare a gandirii, opiniilor si convingerilor religioase, libertatea de constiinta si libertatea de cult Articolul 29 din Constitutia Romaniei revizuita, aprobata in urma Refe- rendumului desfasurat intre 18 si 19 octombrie 2003, confirmata de Hota- rarea Curtii Constitutionale nr 3 din 22 octombrie si intrata in vigoare la 29 octombrie 2003, afirma cu privire la libertatea constiintei: "(1) Liberta- tea gandirii si a opiniilor, precum si libertatea credintelor religioase nu pot fi ingradite sub nici o forma Nimeni nu poate fi constrans sa adopte ori sa adere la o credinta religioasa contrara convingerilor sale (2) Libertatea constiintei este garantata; ea trebuie sa se manifeste in spirit de toleranta si de respect reciproc (3) Cultele religioase sunt libere si se organizeaza potrivit statutelor proprii, in conditiile legii (4) in relatiile dintre culte sunt interzise orice forme, mijloace, acte sau actiuni de invrajbire religioasa (5) Cultele religioase sunt autonome fata de stat si se bucura de sprijinul acestuia, inclusiv prin inlesnirea asistentei religioase in armata, in spitale, in penitenciare, in azile si in orfelinate (6) Parintii sau tutorii au dreptul de a asigura, potrivit propriilor convingeri, educatia copiilor minori a caror raspundere le revine" in Legea nr 489 din 2006 privind libertatea religioasa si regimul gene- ral al cultelor (care a abrogat decretul nr 177 1948 pentru regimul general al cultelor religioase, publicat in "Monitorul Oficial" al Romaniei, nr 178 din 4 august 1948), se afirma clar in Articolul 9: "(1) in Romania nu exista 17 Cf g anDreeScu, "Pentru o lege a libertatii de constiinta religioasa", Revista Romana de Drepturile Omului, nr 17, 1999 18 Constitutia Romaniei, art 29, alin 3, si art 29, alin 5, in "Monitorul Oficial", partea i, n 233, 21 noiembrie 1991 BiSERiCA si STATUL iN ROMaNiA CONTEMPORANa 37 religie de stat; statul este neutru fata de orice credinta religioasa sau ideo- logie atee (2) Cultele sunt egale in fata legii si a autoritatii publice Statul, prin autoritatile sale, nu va promova si nu va favoriza acordarea de privi- legii sau crearea de discriminari fata de vreun cult" Functiile publice 19 Separarea dintre Stat si Biserica stabilita de Constitutie intra in con- flict cu dispozitiile in baza carora functionarii publici trebuie sa presteze 2021 juramantul religios Tipurile de juramant cerute de aceste legi variaza de la juramantul religios la juramantul deschis, adica lipsit de conditionari sau conotatii religioase, prevazut pentru necrestini Aceste juraminte sunt obligatorii, iar aceia care ocupa functiile publice importante trebuie sa res- pecte indicatiile stabilite in legatura cu statutul lor particular Libertatea religioasa si regimul general al cultelor in Romania Pentru o cunoastere mai indeaproape a ultimelor modificari in materie de libertate religioasa, poate fi utila prezentarea, printr-un scurt istoric, a Legii nr 489 din 2006, privind libertatea religioasa si regimul general al cultelor, prezentare care sintetizeaza drumul parcurs de legislatia roma- 22 neasca in materie "Timp de 15 ani de la caderea regimului comunist, Romania nu a avut o reglementare privitoare la libertatea religioasa, in conformitate cu Con- stitutia, cu conventiile, acordurile si tratatele internationale la care Roma- nia este parte si cu noile realitati sociale si religioase, ci s-a actionat con- junctural, in lipsa unui act normativ actualizat in domeniu in perspectiva integrarii europene, a fost necesar ca Romania sa adopte o lege care sa reglementeze regimul comunitatilor religioase in conformi- tate cu reglementarile similare din state ale Uniunii Europene si cu reali- tatile interne specifice in acest sens, inca din luna martie 2005 au avut loc intalniri cu reprezen- tanti ai cultelor religioase, iar in lunile aprilie-mai 2005 au avut loc patru runde de dezbateri cu reprezentantii cultelor Reprezentantii a 16 culte au semnat la 31 mai 2005, alaturi de reprezentantii Ministerului Culturii si 19 Constitutia Romaniei, art 29 20 Juramantul depus de Presedintele Romaniei si de membrii Guvernului se incheie cu fraza: "Asa sa-mi ajute Dumnezeu!" Vezi art 82 si art 104 21 De exemplu, soldatii din Armata Romana trebuie sa depuna juramantul religios (Le- gea nr 46 din 1996, art 8, in "Monitorul Oficial", nr 120, 11 iunie 1996) Alti functionari publici (judecatori, forte de ordine) si cei care profeseaza unele meserii (avocati, notari, medici si farmacisti) sunt obligati sa pronunte juraminte asemanatoare 22 Vezi site-ul oficial al Secretariatului de Stat pentru Culte: www culte ro DiALOG TEOLOGiC 25 (2010) 38 Cultelor, un text de proiect care in perioada 1 iunie-1 iulie 2005 a fost adus la cunostinta opiniei publice, in conformitate cu Legea privind transparenta decizionala in administratia publica, ocazie cu care au fost formulate o serie de observatii, dintre care unele au fost incluse in forma finala a pro- iectului Mai mult, tocmai in vederea popularizarii pe plan intern si internatio- nal a proiectului de lege, Ministerul Culturii si Cultelor a organizat in peri- oada 12-13 septembrie 2005 simpozionul international "Libertatea religi- oasa in context romanesc si european", la care au participat reprezentanti ai unor organisme internationale precum Comisia Europeana pentru Demo- cratie prin Drept (Comisia de la Venetia), ai OSCE, precum si specialisti de marca din Europa si Statele Unite Totodata, au fost invitate un numar important de organizatii si institutii din Romania Au fost solicitate puncte de vedere de la prestigioase institutii precum ODiHR OSCE si Comisia Europeana pentru Democratie prin Drept (Comi- sia de la Venetia) Aceasta din urma a analizat textul proiectului de lege in cadrul celei de-a 64-a sesiuni plenare ce a avut loc in perioada 21-22 octom- brie 2005 si a redactat opinia sa favorabila, recomandand o serie de imbu- natatiri ale proiectului de lege in cadrul procedurilor parlamentare din Senat, Comisia juridica de numiri, disciplina, imunitati si validari si Comisia pentru drepturile omului, culte si minoritati au elaborat un raport comun de admitere a proiectului de lege cu o serie de amendamente Amendamentele admise au fost sustinute si de catre reprezentantii Guvernului prezenti la dezbateri Proiectul a fost adoptat de catre Senat la 21 decembrie 2005 prin adop- tare tacita, in conformitate cu dispozitiile art 75, alin 2 din Constitutia Romaniei Dezbaterile au durat in comisii din februarie pana la 7 decem- brie 2006 in pozitiile formulate initiatorii au aratat ca acest model nu este specific doar Romaniei, ci se incadreaza in mai largul model european al reglemen- tarii relatiilor stat-culte Declaratia a 11-a a Tratatului de la Amsterdam, reluata si in proiectul de Constitutie Europeana, prevede libertatea state- lor membre ale Uniunii Europene, carora li s-a alaturat si Romania, de a-si reglementa potrivit propriei traditii regimul cultelor pe teritoriul national Austria, cu un procentaj de 0,2%, si Cehia, cu 0,1%, sunt cele mai apro- piate ca mod de reglementare de situatia din Romania Belgia cere in cadrul procedurilor administrative de recunoastere a unor noi culte existenta a unui numar de 10 000 de credinciosi dintr-o populatie de circa 5 milioane de locuitori (aprox 0,4%) Alte state, precum Germania sau statele concor- datare, nu au stabilit un procentaj, lasand la propria apreciere a unor auto- ritati ale statului ridicarea la primul palier al drepturilor a unor organizatii BiSERiCA si STATUL iN ROMaNiA CONTEMPORANa 39 religioase [in Romania este necesar un procentaj de 0,1% din populatia Romaniei pentru a fi recunoscut un cult de catre Stat - n a ] Functionarea indelungata pe teritoriul national pentru acordarea unor drepturi se regaseste, de asemenea, in legislatia unor state europene pre- cum Portugalia (30 de ani spre a fi recunoscuta ca organizatie autohtona), Ungaria (functionarea timp de 30 de ani ca organizatie religioasa) sau Litu- 23 ania (functionarea timp de 25 de ani)" La acest punct credem ca este util sa reproducem articolele cele mai importante ale textului de lege care stabilesc conditiile pentru recunoaste- rea unui cult religios in Romania: Art 17 - (1) Calitatea de cult recunoscut de stat se dobandeste prin hotarare a Guvernului, la propunerea Ministerului Culturii si Cultelor, de catre asocia- tiile religioase care, prin activitatea si numarul lor de membri, ofera garantii de durabilitate, stabilitate si interes public (2) Recunoasterea statutelor si codu- rilor canonice se acorda in masura in care acestea nu aduc atingere, prin conti- nutul lor, securitatii publice, ordinii, sanatatii si moralei publice sau drepturi- lor si libertatilor fundamentale ale omului Art 18 - Asociatia religioasa care solicita recunoasterea calitatii de cult va formula o cerere in acest sens la Ministerul Culturii si Cultelor, insotita de urmatoarea documentatie: a) dovada ca este constituita legal si functioneaza neintrerupt pe teritoriul Romaniei ca asociatie religioasa de cel putin 12 ani; b) listele originale cuprinzand adeziunile unui numar de membri cetateni romani cu domiciliul in Romania cel putin egal cu 0,1% din populatia Romaniei, con- form ultimului recensamant; c) marturisirea de credinta si statutul de organi- zare si functionare, care sa cuprinda: denumirea cultului, structura sa de orga- nizare centrala si locala, modul de conducere, administrare si control, organele de reprezentare, modul de infiintare si desfiintare a unitatilor de cult, statutul 24 personalului propriu, precum si prevederile specifice cultului respectiv O modificare, survenita in cadrul textului de catre Comisia juridica si Comisia pentru drepturile omului, culte si minoritati a Camerei deputatilor, a fost com- pletarea textului Guvernului, ce reglementa ca "in Romania sunt interzise orice forme, mijloace, acte sau actiuni de defaimare si invrajbire religioasa", cu inter- dictia expresa a "ofensei publice aduse simbolurilor religioase" Aceasta modi- ficare, adoptata de Parlament, a fost criticata de unele asociatii umaniste din Romania, care considerau ca astfel se limiteaza libertatea de exprimare Preci- zam ca textul introdus nu are o componenta penala, ci doar un caracter decla- rativ, pentru ca libertatea de exprimare sa nu afecteze un domeniu atat de sensibil precum credinta religioasa Contextul in care aceasta completare a fost 23 Site-ul oficial al Secretariatului de Stat pentru Culte, www culte ro: Prezentarea Legii nr 489 2006 24 Legea nr 489 2006, Sectiunea a ii-a: Recunoasterea calitatii de cult DiALOG TEOLOGiC 25 (2010) 40 adusa textului Guvernului este cel al scandalului international provocat de publicarea caricaturilor profetului Mahomed Aceasta prevedere este in egala masura constitutionala si europeana Ea con- stituie o aplicare a prevederii din art 29 (2) din Constitutie, ce precizeaza: "Libertatea constiintei este garantata, ea trebuie sa se manifeste in spirit de toleranta si de respect reciproc" Plenul Camerei Deputatilor a votat proiectul de lege in data de 13 decembrie 2006, cu majoritatea covarsitoare de 220 de voturi, cu doar o abtinere si un vot impotriva Presedintele Romaniei a promul- gat legea prin Decretul nr 1437 27 12 2006, legea dobandind numarul 489 2006, si a fost publicata in Monitorul Oficial nr 11 08 01 2007 Textul legii este structurat in patru capitole i in primul capitol, intitulat "Dispozitii generale", libertatea religioasa este definita si reglementata de textele conventiilor si tratatelor internationale cu privire la drepturile fundamentale ale omului S-au avut, cu precadere, in vedere dispozitiile art 9, 10, 11 din Conventia Europeana a Drepturilor Omului, art 18, 19, 20 si 26 din Declaratia Universala a Drepturilor Omului, art 13 din Pactul international cu privire la drepturile civile si politice, Declaratia Adunarii Generale ONU privind eliminarea tuturor formelor de violenta si de discriminare in cadrul libertatii religioase, dreptul la libera asociere are un continut larg si generos, statul protejand atat gruparile religioase, ai caror membri nu considera necesar sa exercite libertatea lor in cadrul unei structuri cu personalitate juri- dica, cat si structurile religioase cu personalitate juridica, anume cultele si aso- ciatiile religioase Pe scurt, s-au stabilit doua niveluri de recunoastere a religiilor [0,1% din popu- latia Romaniei pentru culte si cel putin 300 de membri pentru asociatiile reli- gioase, n a ], fiecaruia dintre cele doua regimuri juridice corespunzandu-i anu- mite drepturi si obligatii Diferenta dintre cele doua regimuri decurge din utilitatea publica pe care statul o recunoaste cultelor fata de alte grupari reli- gioase, conform unor criterii de durabilitate si stabilitate Atat in forma asoci- atiilor religioase, cat si in forma cultelor, este asigurata libertatea religioasa in toate componentele ei, atat la nivel individual, cat si colectiv, singura distinctie intre cele doua structuri fiind acordarea sprijinului direct al statului ii Cel de-al doilea capitol al legii, intitulat "Cultele", reglementeaza: a) relatiile dintre stat si culte, b) dobandirea calitatii de cult; c) personalul; d) patrimo- niul; e) invatamantul organizat de culte a) Premisa de baza a relatiei dintre Statul roman si culte este aceea de recu- noastere a rolului spiritual, educational, social-caritativ, cultural si de parte- neri sociali pe care il au cultele, precum si a statutului acestora de factori ai pacii sociale BiSERiCA si STATUL iN ROMaNiA CONTEMPORANa 41 Fundamentele raporturilor dintre statul roman si culte sunt autonomia aces- tora, neutralitatea, echidistanta si nondiscriminarea statului fata de ele, pre- cum si cooperarea statului si cultelor in domeniile de interes comun b) Calitatea de cult se dobandeste in temeiul unei hotarari de guvern, la propune- rea Ministerului Culturii si Cultelor, de catre asociatiile religioase care, prin acti- vitatea si numarul lor de membri, au oferit garantii de durabilitate si stabilitate c) in materie de personal se recunoaste specificitatea raporturilor intre perso- nalul clerical si cultul ca persoana juridica ca fiind probleme interne ale cultu- lui, supuse propriei jurisdictii d) Statul intervine cu privire la spatiul de inmormantare pentru membrii dife- ritelor culte, lasand in sarcina consiliilor locale obligatia de a infiinta cimitire comunale si orasenesti care sa corespunda necesitatilor reale e) Alaturi de problematica predarii religiei in invatamantul de stat si de proble- matica invatamantului teologic, textul de fata face referire la invatamantul confesional, a treia forma de invatamant reglementata de catre Constitutia Romaniei modificata iii Al treilea capitol al legii, intitulat "Asociatiile religioase", reglementeaza o noua institutie juridica, cea a asociatiilor religioase, persoane juridice alcatuite din cel putin 300 de membri, cetateni romani cu domiciliul in Romania, care se asociaza in vederea manifestarii unei credinte religioase Acest sistem cu doua trepte in materia reglementarii regimului juridic al organizatiilor religioase cu personalitate juridica, respectiv cult si asociatie religioasa, este specific majori- tatii statelor din Uniunea Europeana iV Ultimul capitol, "Dispozitii tranzitorii si finale", stabileste faptul ca acele 18 culte care sunt deja recunoscute si functioneaza in Romania nu necesita o noua 25 procedura de recunoastere in incheierea acestei prezentari a Legii 489 2006, Secretariatul de Stat pentru Culte isi exprima satisfactia ca, "in momentul imediat premergator aderarii Romaniei la Uniunea Europeana, legea adoptata de Parlament abroga Decretul comunist nr 177 1948 privind regimul general al cultelor Astfel, un domeniu atat de sensibil si de important precum cel al vietii reli- gioase este acum reglementat in conformitate cu realitatea romaneasca, respectand, in acelasi timp, exigentele europene" in fata acestei afirmatii, se naste firesc intrebarea: daca a fost "un domeniu atat de sensibil si de important", de ce a trebuit sa astepte 18 ani pana cand sa fie reglementat, iar o lege comunista sa fie abrogata? Nu dorim sa fim subiectivi, dar se pare ca tocmai aderarea Romaniei la Uniunea Europeana a fost conditio- nata si de acest aspect 25 Site-ul oficial al Secretariatului de Stat pentru Culte, www culte ro: Prezentarea Legii nr 489 2006 DiALOG TEOLOGiC 25 (2010) 42 in incheiere trebuie sa precizam ca, desi in Capitolul ii, Sectiunea 1, Relatiile dintre Stat si culte, art 9, se precizeaza ca "in Romania nu exista religie de stat; statul este neutru fata de orice credinta religioasa sau ideo- logie atee", Biserica Ortodoxa Romana este singura nominalizata atunci cand este tratat rolul pe care il au Bisericile in istoria si societatea roma- neasca: "art 7 (2) Statul roman recunoaste rolul important al Bisericii Ortodoxe Romane si al celorlalte Biserici si culte recunoscute de istoria nationala a Romaniei si in viata societatii romanesti" 